Belemnity

Belemnity (iné názvy: belemnitotvaré; zastarano: belemniti, klinovci; . Belemnoidea alebo Belemnoida alebo Belemnida) sú vyhynutý taxón (kohorta či oddelenie, staršie rad) hlavonožcov. Boli podobné súčasným kalmárom, rovnako ako oni mali atramentový vak, ale mali desať ramien približne rovnakej dĺžky a žiadne chápadlá. Názov pochádza z  + .

Žili od devónu do konca kriedy. Sú vedúcou skamenelinou pre druhohory. Boli to morské živočíchy, ktoré žili v moriach s normálnou salinitou. Vo vývojovom strome je to paralelná vetva k ostatným dvojžiabrovcom.

 Stavba tela 
Podľa skamenelín (zriedkavých odtlačkov ich mäkkých častí) sa zistilo, že mali (aspoň spočiatku) 10 ramien s háčikmi, veľké oči, plutvy, sépiový vak a rohovinové čeľuste. Mali vnútornú schránku, jej chrbtová časť bola rozdelená na dutinky. Na konci tela bol ochranný  mečovitý štít cigarovitého tvaru – rostrum. Ten sa zachováva ako skamenelina najčastejšie. Strednú časť schránky belemnitov tvoril fragmokón, ktorý bol dutý, mal kuželovitý tvar a bol rozdelený priehradkami. Cez priehradky prechádzal dutý sifón. Proostrakum bol tenký doštičkovitý útvar - akýsi štít, ktorý sa nachádzal v chrbtovej časti tiel belemnitov a slúžil na ochranu, čiastočne asi aj na prichytenie svalov.

 Geologický význam 
Na Slovensku sa rostrá belemnitov našli v jurských a kriedových uloženinách centrálnych Západných Karpát, napr. pri Bratislave na Devínskom hradnom brale, bradlovom pásme napr. v Podbieli na Orave. Využívajú sa na biostratigrafické účely a regionálnu koreláciu sedimentov - relatívne porovnanie veku hornín.

 Systematická klasifikácia 
náhľad|vpravo|Skamenelina belemnita, v ktorej sa zachovali aj zvyšky mäkkých častí tela.
Všetky taxóny sú vyhynuté
Belemnoidea (= Belemnoida)
 rad Aulacocerida
?rod Jeletzkya
 čeľaď Aulacoceratidae
 čeľaď Dictyoconitidae
 čeľaď Palaeobelemnopseidae
 čeľaď Xiphoteuthididae
 čeľaď Hematitidae
 rad Phragmoteuthida
 čeľaď Phragmoteuthididae
 rad Belemnitida
rod Belemnites
 podrad Belemnitina
 čeľaď Passaloteuthididae
 čeľaď Salpingoteuthididae
 čeľaď Hastitidae
 čeľaď Cylindroteuthididae
 čeľaď Oxyteuthididae
 podrad Belemnopseina
 čeľaď Belemnopseidae
 čeľaď Dicoelitidae
 čeľaď Duvaliidae
 čeľaď Belemnitellidae
 čeľaď Dimitobelidae
 rad Diplobelida
 čeľaď Diplobelidae
 čeľaď Chondroteuthididae
 rad Belemnoteuthina
 čeľaď Belemnotheutididae
 čeľaď Chitinobelidae
 čeľaď Sueviteuthididae

 Iné projekty 

 Zdroje 


The Fossil Coleoidea Page (1998)
Systema Naturae 2000
paleos. com (1998/2002)

Kategória:Hlavonožce